Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Kõrged Iisraeli julgeolekuametnikud hoiatavad:
Iisrael võib leida end tänavu uuest konfliktist Gazaga.
Tippkaitseametnikud arutavad Pariisis konflikti ISISega.
Iraan ootab sanktsioonide kaotamiselt
suhete paranemist rahvusvahelise kogukonnaga.
Kõrged Iisraeli julgeolekuametnikud jälgivad murelikult
islamirühmituse Hamas sõjalise juhtkonna otsust Gazas
jätkata terrorirünnakuid Läänekaldal ja Iisraelis
isegi täieulatusliku konflikti hinnaga juudiriigiga.
Iisraeli julgeolekuametnike sõnul
tunneb Hamas 1,5 aastat pärast eelmist lahinguraundi IDFiga,
et on jõudnud piisava valmisolekuni
järgmiseks sõjaks Iisraeliga.
Iisraeli perspektiivist
omab rahvusvaheliselt tunnustatud terrorirühmituse arvamus
strateegilist tähtsust,
kuna ta võib leida end tänavu uuest konfliktist Gazaga.
Mõne nädala eest tabas Iisraeli Julgeolekuteenistus Shin Bet
Läänekaldal Hamasi võrgustiku, kuhu kuulus pommitehas
ja ettevalmistused saata Jeruusalemma enesetapupommitaja.
Hamasi sõjaline tiib Gazas, mis väidetavalt võrgustikku juhib,
arvas, et Iisrael ei saa jätta ründamata
oma pealinna südames toimunud mõrvarliku terrorirünnaku valguses.
Arvati, et Iisrael reageerib Läänekaldal agressiivselt,
mis kahjustaks Lääne toetatud Palestiina omavalitsust
ja korraldab ka kättemaksuoperatsiooni Gazas.
Kuigi elamute taastamine Gazas on mitmeid kordi peatunud
ja ehitusprojektid on edenenud oodatust aeglasemalt,
näib, et Hamas on lõpetanud vähemalt osa Gaza ülesehitamisest.
Iisraeli tungivate rünnakutunnelite võrgustik näib olevat taastatud.
Lisaks on Hamasi eriüksused ja tuukrid intensiivselt treeninud,
droonide divisjon on taastatud
ja raketiarsenal osaliselt täiendatud.
Mullu toimus mitu raketikatsetust.
Siiski ütlesid IDF ametnikud TV7-le,
et Iisraeli armee on tõhustanud oma võimekust riigi lõunaosas
ja on endiselt seisukohal,
et islamirühmitus Hamas vastutab kõigi Gazast lähtuvate rünnakute eest
ning IDF vastab otsustavalt ja jõuliselt igale katsele
rünnata Iisraeli suveräänsust, tsiviilelanikke või sõdureid.
USA, Prantsusmaa, Suurbritannia ja veel nelja riigi kaitseministrid
kohtusid Pariisis, et uurida võimalusi kasutada ära võite ISISe vastu,
sh suurendada politsei ja armee instruktorite arvu.
Detsembris ajasid Iraagi valitsusväed ISISe välja Ramadi linnast
ja ISIS on pidanud taanduma teistelgi aladel.
Prantsusmaa ühines esimesena USA juhitud õhurünnakutega Iraagis
ja pärast ISISe novembrikuist rünnakut Pariisis
tõhustas president Hollande
Prantsusmaa õhurünnakuid äärmusrühmituse vastu ka Süürias,
tehes 20 % kõigist USA juhitud koalitsiooni õhurünnakutest.
Ükski araabiariik Pariisi kohtumisel ei osalenud.
Briti kaitseministri Falloni sõnul
on araabia liitlased hõivatud saudide juhitud kampaaniaga
Iraani toetatud houthi mässuliste vastu Jeemenis,
kuid ütles, et kohtumine araabia kaitseministritega
toimub lähinädalate jooksul Brüsselis.
Süüria konflikti teemal -
Venemaa välisminister Lavrov
kohtus Zürichis, Šveitsis USA kolleegi Kerryga,
et arutada mooduseid Süüria rahuprotsessi edendamiseks.
Kaheldakse, kas 25. jaanuariks planeeritud kõnelused
valitsuse ja opositsiooni vahel ikka toimuvad.
ÜRO teatas nädala algul, et ei saada kutseid,
enne kui rahuprotsessi toetavad suurriigid jõuavad kokkuleppele,
millised Süüria opositsioonirühmitused kõnelustel osalevad.
Seni pole kokkuleppele jõutud
ja ÜRO diplomaatide sõnul on üha tõenäolisem,
et ÜRO vahendatud kõnelused lükatakse edasi.
Venemaa ja Iraan, kes toetavad Süüria presidenti Assadit,
on lükanud tagasi Saudi Araabia katsed,
kes sarnaselt USA ja Euroopaga on Assadi vastu,
moodustada kõnelustel osalev Süüria opositsioon ja delegatsioon.
Iraani teemal -
Hiljutise rahvusvaheliste sanktsioonide kaotamisega Iraani vastu
on Teheran valmis tervitama rahvusvahelisi ärivõimalusi
ja jätkama naabritega tööd regiooni stabiliseerimiseks.
Maailma Majandusfoorumil Davoses
kõrvuti kõnelenud Iraani välisminister Zarif
ja Iraani presidendi kantseleiülem Nahavandian
olid lootusrikkad sanktsioonidejärgse ajastu suhtes.
Arvestades, et maailmas on
nii palju globaalseid firmasid,
kes on näidanud huvi Iraani energiasektori,
ICT ja transiidi vastu,
olgu raudteede, maanteede või õhuteede kaudu,
annab Iraani majanduse suur potensiaal,
mida mõned analüütikud
on nimetanud tuleva dekaadi lootustandvaimaks tõusvaks turuks,
suurt tunnistust sellest, et see eesmärk on saavutatav.
Iraani välisminister Zarif kordas riigi seisukohta,
mille järgi Iraani tuumaprogramm on üksnes rahumeelne ja rõhutas,
et sanktsioonide kaotamine loob uusi võimalusi
regionaalseks stabiilsuseks moslemiriikide seas,
isegi regionaalse peavaenlase Saudi Araabiaga.
Leping pole täiuslik. Ükski leping pole kunagi täiuslik.
Kuid see tegeleb meie nõudega - sanktsioonide kaotamine,
ja respekteerib samas meie õigust rahumeelsele tuumaprogrammile.
Meie tuumaprogramm on alati rahumeelne olnud.
Nüüd oleme valmis veel suuremaks läbipaistvuseks,
et rahvusvaheline kogukond teaks, et meie programm on rahumeelne.
Regionaalselt saadab see sõnumi,
et kui suudame lahendada midagi lahendamatuks peetut,
riikide vahel,
kelle seast USA ja Iraan olid vaenujalal 37 aastat,
ei takista miski lahendamast regionaalseid probleeme
rahvaste vahel, kes end vendadeks-õdedeks peavad,
ja keda seovad ühine usk, ajalugu, kultuur ja väärtused,
mis teeb võimalikuks meie kõigi koostöö
regiooni tõsise väljakutsega tegelemisel,
milleks on ekstremism.
Genfi 2013. a lepingust alates on saudi naabrid paanikas olnud.
Pole põhjust paanitseda, sõbrad.
Iraan on valmis teiega koos töötama.
Iraan ei taha kedagi regioonist välja jätta.
Pole põhjust konflikti tekitada.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri